27.6.2023
ET
Euroopa Liidu Teataja
C 224/3
e) Renfe kohustub järgima maksimaalset veamäära (6) 14,23 %.
Veamäär vaadatakse korrapäraselt läbi ja komisjon võib seda Renfe taotlusel muuta.
Kui Renfe ei suuda maksimaalsest veamäärast kinni pidada, kohustub ta tegema vajalikke jõupingutusi põhjuste analüüsimiseks ja rakendama vajalikke tehnilisi meetmeid, et sellised põhjused võimalikult kiiresti kõrvaldada.
f) Renfe kohustub määrama järelevalve eest vastutava usaldusisiku, kes jälgib kümne aasta jooksul kohustuste täitmist ja annab selle kohta komisjonile aru.
g) Renfe lubab, et ei hoia võetud kohustustest mitte mingil viisil ühegi tegevuse ega tegevusetuse kaudu otseselt ega kaudselt kõrvale ega ürita neist kõrvale hoida.
h) Kohustused jäävad kehtima määramata ajaks alates jõustumiskuupäevast.
(8)
Kohustused on täielikult avaldatud inglise keeles konkurentsi peadirektoraadi veebisaidil: https://ec.europa.eu/competition-policy/index_en
4.
Kutse märkuste esitamiseks
(9)
Komisjon kavatseb turukontrollist lähtudes võtta vastu määruse (EÜ) nr 1/2003 artikli 9 lõike 1 kohase otsuse, millega kuulutatakse eespool kokkuvõtvalt esitatud ja konkurentsi peadirektoraadi veebisaidil avaldatud kohustused siduvaks.
(10) Komisjon kutsub vastavalt määruse (EÜ) nr 1/2003 artikli 27 lõikele 4 huvitatud kolmandaid isikuid esitama kavandatud kohustuste kohta märkusi.
Komisjon peab märkused kätte saama hiljemalt kuue nädala jooksul pärast käesoleva dokumendi avaldamist.
Huvitatud kolmandatel isikutel palutakse esitada ka märkuste mittekonfidentsiaalne versioon, millest igasugune teave, mida nad peavad ärisaladuseks, ja muu konfidentsiaalne teave on välja jäetud ning vajaduse korral asendatud vastavalt kas mittekonfidentsiaalse kokkuvõtte või sõnaga „ärisaladus“ või „konfidentsiaalne“.
(11) Vastuseid ja märkuseid tuleks põhjendada ning esitada asjaomased faktid.
Kui leiate, et kavandatud kohustuste mõni osa on probleemne, siis pakkuge välja võimalik lahendus.
(12) Märkusi võib komisjonile saata elektronpostiga (COMP-GREFFE-ANTITRUST@ec.europa.eu) või postiga järgmisel aadressil (lisada viitenumber AT.40735 – AT.40735 Online rail ticket distribution in Spain): European Commission Directorate-General for Competition Antitrust Registry 1049 Bruxelles/Brussel BELGIQUE/BELGIË
(6) Veamäär on Renfe piletimüügisüsteemis kindla ajavahemiku jooksul esitatud ebaõnnestunud broneerimistaotluste arvu ja broneerimis­ taotluste koguarvu suhe.